રવિવારે રાત્રે કોંગ્રેસે વિધાનસભા ચૂંટણી માટે 77 ઉમેદવારોની પ્રથમ યાદી જાહેર કરતા જ જાણે વિરોધ વાવંટોળ ઊભો થયો છે. સૌ પ્રથમ તો પાસ તફથી કોંગ્રેસને વિરોધ સહન કરવાનો વારો આવ્યો છે અને ત્યાર બાદ વિવિધ વિસ્તારોમાં સ્થાનિક કાર્યકર્તાઓ અને નેતાઓએ બહોળા પ્રમાણમાં વિરોધ નોંધાવ્યો છે. જેને કારણે કોંગ્રેસે આ પ્રથમ યાદીમાં 5 બેઠકો પર નામ બદલાવો નિર્ણય લીધો હોવાનું કહેવાઇ રહ્યું છે. પાસ અને કોંગ્રેસ વચ્ચે વિવાદના કારણે આ પરિવર્તનનો નિર્ણય લેવામાં આવ્યો છે. બોટાદ, જૂનાગઢ, ધોરાજી, રાજકોટ ગ્રામ્ય અને વરાછા રોડ પરના ઉમેદવારોના નામમાં કોંગ્રેસ પરિવર્તન કરે એવી શક્યતા છે.